Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.11**

*11.1.jautājums*

*Saskaņa ar Nolikumu Pretendentam jāiesniedz izstrādātu Satiksmes organizācijas plāna koncepciju. Uzsveram, ka atbildot uz jautājumiem, lūdzu ņemt vērā, ka būvdarbi notiks apgrūtinātos darba apstākļos - dzelzceļa pārbūves tuvumā Satiksmes ielā (vienlaikus notiks būvdarbi pie satiksmes pārvada būvniecības un uz ielām tā pieejās). Jāņem vērā arī to, ka Atklāts konkurss ir sadalīts 2 iepirkuma daļas un Pretendenti, kas iesniegs savas Satiksmes organizācijas plāna koncepcijas savā starpā šobrīd nekomunicē, līdz ar to nepieciešams kopējais priekšstats par paredzamajiem ierobežojumiem pie Satiksmes organizācijas plāna koncepcijas izstrādes. Lai visiem Pretendentiem nodrošinātu vienlīdzīgus nosacījumus, lūdzu precizēt kādus ierobežojumus jāņem vērā izstrādājot Satiksmes organizācijas plāna koncepciju, piemēram:*

1. *Vai iespējams slēgt dzelzceļa pārbrauktuvi (Satiksmes iela) būvdarbu realizācijas laikā?*
2. *Vai iespējams slēgt Satiksmes ielu, Smiltenes ielu un Mālu ielu (rekonstruējamos posmos) būvdarbu realizācijas laikā?*
3. *Slēdzot posmus, kas minēti 1. un 2. jautājumā, lūdzam precizēt kādas ielas apbraucamajiem ceļiem iespējams izmantot sastādot Satiksmes organizācijas plāna koncepciju?*
4. *Vai jānodrošina autobusu satiksmi?*
5. *Vai jānodrošina spectransporta (neatliekama medicīniska palīdzība, ugunsdzēsības un glābšanas dienests, policija, u.c.) satiksme?*

**11.1.atbilde.**

Satiksmes organizācijas koncepcija iekļauj sevī visu ar satiksmes organizāciju saistītu problemātiku, t.sk. piegādātāja vēstulē minēto jautājumu izvērtējumu, analīzi un pasākumus. Tieši tāpēc šī satiksmes organizācijas koncepcija ir iekļauta kā atsevišķais kritērijs. Sagaidām tieši no pretendentiem satiksmes analīzi, izvērtējumu, prognozes un piedāvājumus, kā visdrošāk, visērtāk (priekš satiksmes dalībniekiem) un viskvalitatīvāk (būvniecības tehnoloģiju ziņā) organizēt satiksmi būvniecības laikā.

Iepirkumu komisija